Die perfekte ouderdom om te trou? | Maroela Media
Argieffoto (Foto: Tú Anh/Pixabay)
Volgens 'n teorie is daar 'n perfekte ouderdom om te trou.
In hul boek, Algorithms to Live By: The Computer Science of Human Decisions, voer die kognitiewe wetenskaplike Tom Griffiths en joernalis Brian Christian aan die beste ouderdom om te trou is 26.
The Independent berig volgens die algoritme bereik mens die perfekte punt om 'n besluit te maak wanneer jy 37% van 'n betrokke taak afgehandel het.
Wanneer jy dus in 'n beperkte tyd verskeie opsies moet oorweeg, byvoorbeeld voornemende werknemers, 'n nuwe huis, of 'n lewensmaat, is die beste tyd om 'n besluit te maak wanneer jy na 37% van die opsies gekyk het. In hierdie stadium het jy genoeg inligting ingesamel om 'n deurdagte besluit te maak, en terselfdertyd het jy nog nie te veel tyd gemors deur meer opsies te oorweeg as wat nodig is nie.
As die gewone mens dus na hul perfekte lewensmaat op soek is tussen ouderdom 18 en 40, is 26 die ideale ouderdom, omdat jy dan 37% deur die 22 jaar is.
Volgens die teorie gaan jy te veel stry as jy jonger of ouer is as 26 en dinge kan dalk skeefloop.
Nicholas H Wolfinger, sosioloog van die Universiteit van Utah, stem egter nie saam nie. Hy het in Julie 2015 aangevoer die beste ouderdom om te trou, en egskeiding te vermy, is tussen 28 en 32 – dis nader aan 45%.
25 of 26 wat ek altyd ook dink.
Net nadat jy klaar is met varsity, maar voordat jou markwaarde so vinnig soos 'n tweedehandse BMW s'n begin val.
Vir wie is 26 die beste ouerdom om te trou? Mans of dames? 'n Man se huweliksmarkwaarde neem toe soos hy ouer word (meer gevestig in sy loopbaan, groter inkomste) terwyl 'n dame se huweliksmarkwaarde afneem soos sy ouer word (verlies van jeugdige fleur, vrugbaarheid).
Stellings soos die opskrif van hierdie artikel is sofismes, klink op die oog af goed maar is sommer nonsens.
'n Arabiese spreekwoord: "Die huwelik is soos 'n stad onder beleg: Diegene wat daarbinne is wil daar uitkom. Diegene wat buitekant is, wil daar inkom."
Die beste tyd om te trou hang af onder andere van jou lewens uitsig, hoe jy groot gemaak is, en jou temprament. Ek ken mense wat op 21 getrou het en fantasties doen, en die wat later getrou het en hulle huwelik is 'n gemors.
Aan die einde van die dag is die beste raad dat altwee mense se lewens aan die Here behoort en dat hulle gewei aan Hom is, want dan sal altwee bereid wees om deur enige moeilikheid te werk want hulle doen dit vir Hom.